นครนิวยอร์ก - วิกิพีเดีย

# นครนิวยอร์ก

### จากวิกิพีเดีย สารานุกรมเสรี

  บทความนี้กล่าวถึง นิวยอร์กซิตีที่เป็นชื่อเมือง ความหมายอื่นดูที่ มลรัฐนิวยอร์ก หรือ นิวยอร์ก (แก้ความกำกวม)

นิวยอร์กซิตี New York City ไทมส์สแควร์ ใจกลางเมืองนิวยอร์ก แหล่งท่องเที่ยวแห่งหนึ่งในนิวยอร์กซิตี

เคาน์ตี

นิวยอร์กซิตีอยู่ใน 5 เคาน์ตี ได้แก่

นิวยอร์ก ในส่วนแมนแฮตตัน
บร็องซ์ ในส่วนเดอะบร็องซ์
ควีนในส่วนควีน
คิงในส่วนบรู้กลิน
ริชมอนด์ในส่วนเกาะสเตเตน

มลรัฐ | นิวยอร์ก

นครนิวยอร์ก หรือ นิวยอร์กซิตี (New York City - NYC) เป็นเมืองที่มีประชากรมากที่สุดในสหรัฐอเมริกา ตั้งอยู่ในมลรัฐนิวยอร์ก ทางตะวันออกของประเทศ โดยมีประชากรประมาณ 8 ล้านคน [1] ภายในพื้นที่ 830 ตร.กม. (231 ตร.ไมล์) นิวยอร์กเป็นศูนย์กลางทางการเงินและเศรษฐกิจที่สำคัญแห่งหนึ่งของโลก และเป็นที่ตั้งของสำนักงานใหญ่สหประชาชาติ

นิวยอร์กมีชื่อเล่นว่า "บิ๊กแอปเปิล" (Big Apple)

## [แก้] ประวัติ

ส่วนนี้ของบทความยังไม่สมบูรณ์ คุณสามารถช่วยวิกิพีเดียได้โดยเพิ่มเติมเนื้อหาในส่วนนี้

## [แก้] เขตเมือง และ เขตชุมชน

แผนที่แสดงที่ตั้งของเขตชุมชน 1.แมนแฮตตัน 2.บรูคลิน 3.ควีนส์ 4.เดอะบรองซ์ 5.สแตตันไอส์แลนด์

นครนิวยอร์กประกอบด้วย 5 เบอโร และแบ่งแยกย่อยออกเป็นอีกหลายเขตชุมชน ศูนย์กลางของนครนิวยอร์กคือ แมนแฮตตัน ซึ่งเป็นศูนย์กลางความเจริญของทั้งเมือง ซึ่งล้อมรอบด้วยเบอโรอื่น ในแต่ละเบอโรจะตั้งอยู่ในแต่ละเคาน์ตีซึ่งเป็นเขตการปกครอง โดยเบอโรทั้งหมด ได้แก่

แมนแฮตตัน
  มีลักษณะเป็นเกาะ ตั้งอยู่ในเคาน์ตีนิวยอร์ก มีประชากร 1,564,798 คน เป็นศูนย์กลางความเจริญในทุกด้าน มีตึกระฟ้าจำนวนมาก เซ็นทรัลพาร์ก พิพิธภัณฑ์ต่างๆ รวมถึงแหล่งท่องเที่ยวตั้งอยู่ แมนแฮตตันเป็นบริเวณที่มีประชากรหนาแน่นที่สุด และค่าครองชีพสูงสุดในสหรัฐอเมริกา ในแมนแฮตตันจะมีแบ่งย่อยออกเป็นเขตชุมชนย่อยอีกหลายเขต เช่น ดาวน์ทาวน์ มิดทาวน์ อัพทาวน์ เฮลคิทเชน โซโห ฮาเล็ม ไชน่าทาวน์ ลิตเติลอิตาลี ไทบีกา เชลซี
เดอะบรองซ์
  ตั้งอยู่ในเคาน์ตีบรองซ์มีประชากร 1,363,198 คน รู้จักกันในนามที่เป็นต้นกำเนิดของดนตรีฮิปฮอป และเป็นถิ่นของทีมเบสบอล นิวยอร์ก แยงกี้ บรองซ์เป็นส่วนเดียวในนครนิวยอร์กที่ไม่ได้เป็นเกาะ
บรูคลิน
  ตั้งอยู่ใน เคาน์ตีคิงส์ มีประชากร 2,472,523 คน เป็นเขตที่มีชาวอเมริกันอาศัยอยู่มากสุดใน 5 เขต ในเขตนี้ประกอบด้วยเขตธุรกิจและเขตที่อยู่อาศัย
ควีนส์
  ตั้งอยู่ในเคาน์ตีควีนมีประชากร 2,225,486 คน เป็นเขตที่มีประชากรหลากหลายเชื้อชาติมากที่สุดในสหรัฐอเมริกา มีพื้นที่มากที่สุดในบรรดา 5 เขต
สแตตันไอส์แลนด์
  ตั้งอยู่ในเคาน์ตีริชมอนด์ มีประชากร 459,737 คน เป็นเกาะที่อยู่แยกออกไปแตกต่างจากเขตอื่น

## [แก้] ผังเมือง

ผังเมืองในแมนแฮตตัน ตัวเมืองจะถูกจัดระเบียบเรียบร้อย โดยเมื่อมองจากทางอากาศจะเห็นถนนวางตัวหลักเป็นแนวสี่เหลี่ยมตัดกัน โดยจะมีระบบชื่อเรียกถนน โดยถนนที่วิ่งแนวตะวันออก-ตะวันตก จะใช้ชื่อว่า "สตรีต" โดยตัวเลขของถนนจะนับจากทิศใต้เพิ่มขึ้นเรื่อย ในขณะเดียวกันถนนที่วิ่งแนวเหนือ-ใต้ จะใช้ชื่อว่า"อเวนู" โดยตัวเลขถนนจะเริ่มต้นจากทิศตะวันออกจากแม่น้ำอีสต์ไปสู่ทิศตะวันตกจบที่แม่น้ำฮัดสัน ด้วยความสะดวกของการจัดผังเมืองนี้จะเป็นการง่ายในการหาที่อยู่ได้ โดยการบอกตำแหน่งของอาคารหรือสำนักงานส่วนใหญ่ จะบอกเป็นชื่อของถนนสองเส้นที่ตัดกัน เช่นตึกเอมไพร์สเตต ตั้งอยู่ที่ถนน อเวนู 5 (5th Avenue) ตัดกับ สตรีต 34 (34th Street) โดยถ้าต้องการเดินทางจาก ไทม์สแควร์ (สตรีต 42 ตัดกับ อเวนู 7) จะรู้ได้ว่าต้องเดินทางไปทิศตะวันออกเฉียงใต้และจะถึงเอมไพร์สเตต

เนื่องจากแมนแฮตตันเป็นเกาะที่แยกตัวออกมาจากฝั่ง โดยการเดินทางเข้าสู่ตัวแมนแฮตตัน จะต้องผ่านอุโมงค์ใต้น้ำ หรือข้ามสะพาน ซึ่งจะต้องมีการจ่ายค่าผ่านทาง ประมาณ 300 - 600 บาทต่อรอบ ($7-$15)

ผังเมืองในส่วนเบอโรอื่นจะวางตัวในลักษณะสี่เหลี่ยมเช่นเดียวกับถนนในแมนแฮตตัน แต่การวางตัวแนวเหนือใต้ หรือตะวันออกตกจะไม่แน่นอน

## [แก้] สถานที่ท่องเที่ยว

ภาพลานสเก็ตน้ำแข็งใน เซ็นทรัลปาร์ค สวนสาธารณะใจกลางเมืองนิวยอร์ก

นิวยอร์กมีสถานที่ท่องเที่ยวที่มีชื่อเสียงมากมาย ซึ่งส่วนใหญ่จะตั้งอยู่ในเกาะแมนแฮตตัน นักท่องเที่ยวมักจะแวะตามที่สถานที่เที่ยวที่มีชื่อเสียงได้แก่ ตึกเอมไพร์เสตต ตึกไครส์เลอร์ ไทม์สแควร์ เทพีเสรีภาพ วอลล์สตรีต สำนักงานใหญ่สหประชาชาติ โบสถ์เซนต์แพทริก สะพานบรูกลิน เรือบรรทุกเครื่องบินอินทรีพิด

นอกจากนี้ในตัวเมืองนิวยอร์กยังมีสวนสาธารณะพื้นที่กว่า 113 km² (28,000 acres) โดยมี 1,700 สวนสาธารณะเล็กใหญ่กระจายไปในตัวเมือง สวนสาธารณะที่เป็นที่รู้จักได้แก่ เซ็นทรัลปาร์คแบตเตอรี่ปาร์ค และไบรอันท์ปาร์ค

แหล่งชอปปิ้งมากมายเป็นจุดดึงดูดนักท่องเที่ยว ได้แก่ บริเวณ ฟิฟท์อเวนูสำหรับของมียี่ห้อและเครื่องประดับ, ห้างสรรพสินค้าเมซีส์ (Macy's) ห้างสรรพสินค้าที่ใหญ่ที่สุดในสหรัฐฯ เฮอรัลด์สแควร์ที่มีขายของหลายระดับ กรีนวิชวิลเลจมีของขายเกี่ยวกับซีดีเพลงและหนังสือ อีสต์วิลเลจสำหรับขายของที่น่าสนใจ ถนน 47th ช่วงระหว่าง ฟิฟท์อเวนู และซิกซ์อเวนู ขายเครื่องประดับและอัญมนี โซโหแหล่งชอปปิ้งเสื้อผ้าชั้นนำต่างๆ เชลซีสำหรับการซื้อขายงานศิลป์ นอกจากในเขตแมนแฮตตันยังมีบริเวณดาวน์ทาวน์บรูคลิน และบริเวณควีนส์บูเลอวาร์ดในควีนส์ สำหรับแหล่งชอปปิ้งอื่นๆ

ในช่วงวันสิ้นปี บริเวณไทมส์แสควร์จะมีผู้คนหลายแสนคนไปรวมกันเพื่อไปเคาต์ดาวน์ ต้อนรับงานปีใหม่ และในช่วงวันขอบคุณพระเจ้า ทางห้างเมซีส์ จัดขบวนพาเหรดทุกปี บริเวณถนนบอร์ดเวย์

## [แก้] กีฬา

ทีมกีฬาที่สำคัญในนครนิวยอร์ก ได้แก่ ทีมอเมริกันฟุตบอลสองทีมในนิวยอร์ก ได้แก่ นิวยอร์ก ไจแอนส์ และ นิวยอร์ก เจ็ตส์ (โดยสองทีมนี้สนามแข่งจะตั้งอยู่ที่รัฐนิวเจอร์ซีย์ กีฬาอื่นที่ดังไม่น้อยไปกว่ากัน ได้แก่ นิวยอร์ก นิกส์ (ทีมบาสเกตบอล) นิวยอร์ก แยงกีส์ (ทีมเบสบอล) และทีมอื่นที่ได้รับความนิยมเช่น นิวยอร์ก ลิเบอร์ตี (บาสเกตบอลหญิง) นิวยอร์ก เรนเจอร์ และ นิวยอร์ก ไอส์แลนเดอร์ (ฮอกกี) เรดบุล นิวยอร์ก (ฟุตบอล)

## [แก้] เมืองพี่น้อง

นครนิวยอร์กมีลักษณะคล้ายกับเมืองอื่นที่เรียกกันว่าเมืองพี่น้อง ดังนี้

- ปักกิ่ง ประเทศจีน
- บูดาเปสต์ ประเทศฮังการี
- บัวโนสไอเรส ประเทศอาร์เจนตินา
- ไคโร ประเทศอียิปต์
- กลาสโกว์ แคว้นสกอตแลนด์ สหราชอาณาจักร
- เยรูซาเลม ประเทศอิสราเอล
- โจฮันเนสเบิร์ก ประเทศแอฟริกาใต้

- ลอนดอน แคว้นอังกฤษ สหราชอาณาจักร
- แมดริด ประเทศสเปน
- โรม ประเทศอิตาลี
- ซานตาโดมินโก สาธารณรัฐโดมินิกัน
- โตเกียว ประเทศญี่ปุ่น
- ยอร์ก แคว้นอังกฤษ สหราชอาณาจักร

## [แก้] อ้างอิง

1. ↑ สัมมโนประชากรนิวยอร์กซิตี

## [แก้] ดูเพิ่ม

คอมมอนส์ มีรูปภาพและสื่อในรูปแบบอื่นๆ เกี่ยวกับ:
เมืองนิวยอร์ก
ฟลิคเกอร์ มีรูปภาพเกี่ยวกับ:
นครนิวยอร์ก

- มลรัฐนิวยอร์ก
- แมนแฮตตัน
- ตลาดหลักทรัพย์นิวยอร์ก

## [แก้] แหล่งข้อมูลอื่น

- NYC Visit เว็บไซต์ท่องเที่ยวนครนิวยอร์กอย่างเป็นทางการ ((อังกฤษ))

ดึงข้อมูลจาก "http://th.wikipedia.org../../../%E0%B8%99/%E0%B8%84/%E0%B8%A3/%E0%B8%99%E0%B8%84%E0%B8%A3%E0%B8%99%E0%B8%B4%E0%B8%A7%E0%B8%A2%E0%B8%AD%E0%B8%A3%E0%B9%8C%E0%B8%81.html".

หมวดหมู่: บทความที่เนื้อหาบางส่วนรอเพิ่มเติม | มลรัฐนิวยอร์ก | เมือง

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Afrikaans
- Aragonés
- العربية
- Беларуская
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Arpitan
- Gaeilge
- Gàidhlig
- Galego
- עברית
- Hrvatski
- Magyar
- Interlingua
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Kernewek
- Latina
- Lëtzebuergesch
- Limburgs
- Lietuvių
- Latviešu
- Македонски
- Bahasa Melayu
- Plattdüütsch
- Nederlands
- Norsk (nynorsk)
- Norsk (bokmål)
- Occitan
- Иронау
- Deitsch
- Polski
- Piemontèis
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- Tagalog
- Türkçe
- Oyghurque
- Українська
- Tiếng Việt
- ייִדיש
- 中文